钦定古今图书集成/明伦汇编/官常典/第314卷 > 上古
## 钦定古今图书集成/明伦汇编/官常典/第314卷 > 上古

### 太昊伏羲氏始立春官

按《外纪》：太昊时有龙马负图出于河之瑞，因而名官，
始以龙纪，号曰龙师。命五官春官为青龙氏。

### 炎帝神农氏以春官为大火

按《外纪》：“神农氏因火德王，故以火纪，官为火帝，春官
为大火。”

### 黄帝有熊氏以云纪官春官为青云

按《史记五帝本纪》不载。按《外纪》，帝初受命，适有云
瑞之应，仍以云名官，号为云师。　应劭曰：“春官为青
云。”

### 颛顼高阳氏号春官为木正

按《左传》“五行之官，木正曰句芒。少皞氏有四叔，曰重、
曰该、曰修、曰熙。重实能木，使为句芒。”

按：杜佑《通典》：“颛顼五官，春官木正，为句芒。”